আল্লামা ইকবাল আন্তর্জাতিক বিমানবন্দর
আল্লামা ইকবাল আন্তর্জাতিক বিমানবন্দর (উর্দু: علامہ اقبال بین الاقوامی ہوائی اڈا‎‎) পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত। এই বিমানবন্দরটি মূলত লাহোর আন্তর্জাতিক বিমানবন্দর নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়। এই বিমানবন্দরে বর্তমানে তিনটি টার্মিনাল রয়েছে; এগুলো হলো আল্লামা ইকবাল টার্মিনাল, হজ্ব টারমিলান এবং কার্গো টার্মিনাল। শহরের কেন্দ্র হতে বিমানবন্দরটি ১৫ কিলোমিটার দূরত্বে অবস্থিত। ২০০৯ সালে মোট ৩,১৯২,৯০৪ জন যাত্রী এই বিন্মানবন্দর দিয়ে ভ্রমণ করেন, যার ফলে এটি পাকিস্তানের ২য় ব্যস্ততম বিমানবন্দরে পরিনত হয়েছে।